革命？神經線相旆！
今 á 日 tī 「大腸的人生」讀著 chit 篇文章－革命末路，感覺伊寫了真好，台灣 ê 公民教育、民主教育失敗，一大陣人神經線相 phoa̍h，toè 政客 teh 起童，照憲法 ê 罷免程序 sak bē 行，soah tī 民主社會內底 hoah 革命，親像厝--ni̍h 有水道頭，koh 嫌費氣，走去屎礜 á 捧屎抹面。
有時間 ê 朋友，真建議 ta̍k-ê 去讀 Karl Popper 寫 ê《開放社會及其敵人》，讀了定著 ē 了解真儕代誌，khah bē hiah 好人講 toè 講，去 hông 裝 siáu--ê。